**Ministru kabineta noteikumu projekta**

**„****Grozījumi Ministru kabineta 2010. gada 28. decembra noteikumos Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2010. gada 28. decembra noteikumos Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā”” (turpmāk – Projekts) ir izstrādāts saskaņā ar Dzelzceļa likuma 36.1 panta otro daļu un likuma „Par atbilstības novērtēšanu” 7. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 28. decembra noteikumi Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā” (turpmāk – MK noteikumi Nr.1211) tika pieņemti, lai ieviestu Eiropas Parlamenta un Padomes 2008. gada 17. jūnija Direktīvas 2008/57/EK par dzelzceļa sistēmas savstarpēju izmantojamību Kopienā (turpmāk – Direktīva 2008/57/EK) tiesību normas attiecībā uz ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā. MK noteikumi Nr.1211 paredz, ka ritošā sastāva būvei, modernizācijai, atjaunošanas remontam un atbilstības novērtēšanai piemēro procedūras, kas noteiktas normatīvajos aktos par Eiropas dzelzceļu sistēmu savstarpējo izmantojamību, un nosaka savstarpējās izmantojamības tehnisko specifikāciju (tostarp pamatprasību, izņēmumu, atklātās pieejas, pārejas noteikumu) izmantošanas kārtību. MK noteikumos Nr.1211 ir ņemts vērā tas, ka, apstiprinot savstarpējās izmantojamības tehniskās specifikācijas, Eiropas Komisija ir pieņēmusi lēmumu Latvijā izmantojamajam 1520 mm platuma sliežu ceļa platuma ritošajam sastāvam piešķirt Direktīvas 2008/57/EK 9. panta 5. punktā minēto izņēmumu attiecībā uz ritošo sastāvu, kas kursē no dalībvalsts uz trešo valsti vai no trešās valsts tīkla, kura sliežu platums atšķiras no Eiropas Savienības galvenā (1435 mm platuma) dzelzceļa tīkla. MK noteikumi Nr.1211 paredz, ka trešajās valstīs ražotā ritošā sastāva atbilstību Latvijas normatīvo aktu prasībām un atbilstību izmantojamajai infrastruktūrai apliecina paziņotā institūcija. Paziņotā institūcija novērtējumu veic, pamatojoties uz tai pieejamo dokumentāciju. Ja dokumentācijas apjoms nav pietiekams apliecinājuma izsniegšanai, paziņotā institūcija veic tehniskas pārbaudes un izmēģinājumus. Taču, ņemot vērā to, ka paziņotās institūcijas piekļuve pie trešajās valstīs ražoto kravas vagonu dokumentācijas ir apgrūtināta trešo valstu tiesību sistēmas dēļ, lai samazinātu tehnisko pārbaužu apjomus, MK noteikumu Nr.1211 103. un 104. punktā ir paredzēts pārējas periods līdz 2019. gada 1. janvārim, kurā šādas ritošā sastāva atbilstības apliecināšanas tiesības ir piešķirtas valsts akciju sabiedrībai, kas pārvalda valsts publiskās lietošanas dzelzceļa infrastruktūru, kurai piekļuve tās infrastruktūrā izmantojamo kravas vagonu dokumentācijai tiek nodrošināta atbilstoši Dzelzceļa likuma 42. pantā minēto starptautisko līgumu nosacījumiem. 2016. gada 11. maijā tika pieņemta Eiropas Parlamenta un Padomes Direktīva (ES) 2016/797 par dzelzceļa sistēmas savstarpēju izmantojamību Eiropas Savienībā (turpmāk – Direktīva 2016/797), kuras prasības ir jāievieš Latvijas Republikā līdz 2021. gadam. Šī Direktīva paredz būtiski mainīt Direktīvā 2008/57/EK noteiktās ritošā sastāva atbilstības novērtēšanas procedūras (Direktīva 2008/57/EK tiks atcelta), kā rezultātā būs nepieciešams izdot jaunus noteikumus. Ņemot vērā iepriekš minēto, Projekts neko no Eiropas Savienības tiesību aktiem tieši nepārņem, tajā ir paredzēts saglabāt noteikto pārejas periodu līdz Direktīvas 2016/797 piemērošanas uzsākšanai 2021. gada 1. javārī. Projekts ir nepieciešams, jo citādi var rasties nevēlamas sekas un 2019.gada 1.janvāri kravas vagonu pieņemšana ekspluatācijā Latvijā var apstāties. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskās lietošanas dzelzceļa infrastruktūras pārvaldītājs (1), pārvadātāji (10), ritošā sastāva īpašnieki un lietotāji, dzelzceļa tehnikas ražotāji un apkalpotāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Projekta izstrādes uzsākšanu tika informēta Valsts akciju sabiedrība “Latvijas dzelzceļš”. |
| 2. | Sabiedrības līdzdalība projekta izstrādē | Projekta izstrādē notika konsultācijas ar publiskās lietošanas dzelzceļa infrastruktūras pārvaldītāju - VAS „Latvijas dzelzceļš”. Projekts publicēts Satiksmes ministrijas mājaslapā 2018. gada 4. oktobrī. |
| 3. | Sabiedrības līdzdalības rezultāti | Dzelzceļa nozares uzņēmumi Projektu atbalsta, jo Projekts paredz saglabāt pastāvošo kārtību attiecībā uz trešo valstu kravas vagonu atbilstības novērtēšanu Latvijas normatīvo aktu prasībām līdz Direktīvas 2016/797 piemērošanas uzsākšanai Latvijā. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Satiksmes ministrs U. Augulis

Vīza: valsts sekretārs K. Ozoliņš